ANEXA II

MĂSURILE DE INFORMARE ŞI PUBLICITATE

Se vor realiza în conformitate cu prevederile Regulamentului CE Nr. 1083/2006 privind normele generale asupra Fondurilor Structurale, Regulamentului CE Nr. 1828/2006 privind regulile de implementare a Regulamentului CE Nr. 1083/2006 şi a Regulamentului Nr. 1080/2006 al Parlamentului şi al Consiliului privind Fondul European de Dezvoltare Regională ce definesc măsurile de informare şi publicitate privind operaţiunile finanţate din instrumente structurale.
Acceptarea finanţării conduce la acceptarea de către Beneficiar a introducerii pe lista beneficiarilor în conformitate cu prevederile art. 7 lit. d din Regulamentul de Implementare al Comisiei (CE) nr. 1828/2006 din decembrie 2006.

1. Reguli generale – cerinţe pentru toate proiectele

Beneficiarii sunt responsabili pentru implementarea activităţilor de informare şi publicitate în legătură cu asistenţa financiară nerambursabilă obţinută prin Programul Operaţional Sectorial „Creşterea Competitivităţii Economice”, în conformitate cu cele declarate în cererea de finanţare.

Neîndeplinirea acestor obligaţii are drept consecinţă efectuarea unor corecţii financiare.

Beneficiarul este de acord ca odată cu acceptarea finanţării, următoarele date să fie publicate, electronic sau în orice alt mod: numele beneficiarului, titlul proiectului, valoarea totală a proiectului conform contractului de finanţare, valoarea alocării financiare nerambursabile acordate conform contractului de finanţare (din FEDR şi buget naţional), contribuţia proprie a beneficiarului, valoarea plăţilor efectuate.

Beneficiarii sunt obligaţi să utilizeze pentru toate produsele de comunicare realizate în cadrul proiectelor finanţate prin Programul Operaţional Sectorial „Creşterea Competitivităţii Economice” , sigla Guvernului României, sigla Uniunii Europene, sigla „Instrumente Structurale 2007-2013” elaborată de Autoritatea pentru Coordonarea Instrumentelor Structurale, precum şi mentiunea Programul Operaţional Sectorial „Creşterea Competitivităţii Economice”, însoţite de menţiunea „Proiect finanţat prin Fondul European de Dezvoltare Regională”. Prin produse de comunicare se înţelege: fluturaşi, pliante, broşuri, afişe, bannere, comunicate de presă, website-uri, newsletters, spoturi radio-TV, inserţii în presa scrisă, standuri expoziţionale, autocolante, materiale promoţionale sau orice alte materiale prin care este promovat proiectul şi rezultatele acestuia.

Beneficiarii vor utiliza indicaţiile tehnice  menţionate in Manualul de identitate vizuală               ( disponibil pe website-ul www.minind.ro si www.fonduri-ue.ro )

Beneficiarii au obligaţia să transmită către AM / OI (după caz) pentru avizare toate materialele de informare şi publicitate elaborate în vederea implementării măsurilor de informare şi publicitate asumate prin contractul de finanţare, cu cel puţin 15 zile lucrătoare înainte de lansarea şi utilizarea acestora.

Beneficiarii au obligaţia să deţină un dosar (în format tipărit şi/sau electronic) în care vor fi înregistrate toate documentele şi produsele aferente activităţilor de informare şi publicitate desfăşurate.

Publicaţiile tipărite care sunt realizate în cadrul proiectului trebuie să menţioneze obligatoriu titlul programului/proiectului, precum şi participarea Uniunii Europene prin Programul Operaţional Sectorial „Creşterea Competitivităţii Economice” pe prima şi ultima copertă.

Publicaţiile trebuie să includă obligatoriu pe ultima copertă: titlul programului, editorul materialului, data publicării, citatul „Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României” , precum şi date de contact pentru obţinerea mai multor informaţii la cerere, de către cei interesaţi.

Publicaţiile vor include de asemenea datele de contact ale AM POS CCE / OI relevant (după caz).

Website-urile dezvoltate în cadrul proiectelor finanţate prin Programul Operaţional Sectorial „Creşterea Competitivităţii Economice” vor menţiona participarea Uniunii Europene pe pagina principală a acestuia (i.e. homepage).

Bannerele expuse în acţiunile proiectelor finanţate prin Programul Operaţional Sectorial „Creşterea Competitivităţii Economice” vor avea inscripţionate titlul proiectului, mentiunea Programul Operaţional Sectorial „Creşterea Competitivităţii Economice”, sigla Guvernului,  sigla „Instrumente Structurale 2007-2013”  şi sigla Uniunii Europene. Beneficiarul va stabili dimensiunile optime astfel încât să asigure vizibilitatea maximă pentru mentiunea "Programul Operaţional Sectorial „Creşterea Competitivităţii Economice” cât şi a contribuţiei financiare a Uniunii Europene.
Dimensiunile recomandate pentru bannere, sunt:
a) 2,5m x 0,8m pentru o sală cu o capacitate de maxim 100 de persoane;
b) 4 m x 1,2 m pentru o sală mai mare sau în exterior.

În cazul achiziţiilor de echipamente, acestora li se va aplica la loc vizibil un autocolant care să conţină următoarele elemente informative obligatorii: mentiunea Programul Operaţional Sectorial „Creşterea Competitivităţii Economice”,  sigla Guvernului, sigla „Instrumente Structurale 2007-2013” şi sigla Uniunii Europene, valoarea proiectului, titlul proiectului/ investiţiei. 
Dimensiuni recomandate: minim 1/16 din suprafaţa cea mai vizibilă a echipamentului. Dimensiuni optime 100x100mm, sau 90x50 mm în funcţie de spaţiul disponibil.

Beneficiarii sunt obligaţi să asigure o informare transparentă şi corectă a mass-media asupra proiectului finanţat prin Programul Operaţional Sectorial „Creşterea Competitivităţii Economice”.

Beneficiarul este obligat să anunţe prin comunicate / anunţuri de presă începerea şi încheierea activităţilor din proiect.
2. Reguli specifice pentru proiecte de lucrări şi achiziţii de bunuri

2.1 Reguli aplicabile pe perioada implementării proiectului

Beneficiarii proiectelor de investiţii în infrastructură (lucrări de construcţii, reabilitare, modernizare, extindere) şi/sau achiziţia de bunuri, pentru care valoarea contribuţiei publice depăşeşte 500 000 de euro sunt obligaţi să monteze panouri pentru toată durata de implementare a proiectului, chiar la locaţia proiectului.
Panourile care anunţă co-participarea Uniunii Europene la finanţarea unui proiect vor fi instalate într-un loc vizibil, la locaţia / în apropiere de locaţia proiectului, când este posibil. Ele pot fi plasate în orice alt loc considerat potrivit din punct de vedere al vizibilităţii
Panourile trebuie confecţionate dintr-un material rezistent si vor fi expuse pe perioada implementării proiectului şi încă cel mult 6 luni după încheierea acestuia. 
Numărul şi dimensiunea panourilor trebuie să corespundă anvergurii proiectului şi trebuie să fie suficient de vizibile astfel încât cei care sunt în trecere să le poată citi şi să înţeleagă natura proiectului.
 Dimensiuni recomandate 4000mmx2450mm şi 2000 mmx1200mm.

Următoarele elemente de informare sunt prezente în mod obligatoriu pe panou:
a)	Sigla Uniunii Europene;
b)	Sigla Guvernului României;
c)	Sigla "Instrumente Structurale 2007-2013";
d)	Numele fondului din care se acorda cofinanţarea, respectiv Fondul European de Dezvoltare Regională;
e)	Mentiunea Programul Operaţional Sectorial „Creşterea Competitivităţii Economice"
f)  Sloganul „ Investiţii pentru viitorul dumneavoastră”;
g) Titlul proiectului / investiţiei;
h) Valoarea proiectului şi termenul de finalizare conform contractului de finanţare;
i)  Beneficiarul proiectului;
j)   Numele contractorului;
k)  Termenul limită de execuţie a lucrărilor / furnizare a bunurilor.
Dintre acestea, suma suprafeţelor ocupate de informaţiile precizate la punctele a, d şi f trebuie sa fie cel puţin 25% din suprafaţa panoului. 

2.2 Reguli aplicabile după încheierea proiectului

Beneficiarii proiectelor de investiţii în infrastructură (lucrări de construcţii, reabilitare, modernizare, extindere) si / sau de achiziţii de bunuri,  pentru care valoarea contribuţiei publice depăşeşte 500 000 de euro sunt obligaţi ca la cel mult de 6 luni de la încheierea proiectului să monteze plăci permanente prin care se vor face cunoscute acţiunile Uniunii Europene.

Următoarele elemente de informare sunt prezente în mod obligatoriu pe panou:
a)	Sigla Uniunii Europene;
b)	Sigla Guvernului României;
c)	Sigla "Instrumente Structurale 2007-2013";
d)	Numele fondului din care se acorda cofinanţarea, respectiv Fondul European de Dezvoltare Regională;
e)	mentiunea Programul Operaţional Sectorial „Creşterea Competitivităţii Economice"
f)	Sloganul „ Investiţii pentru viitorul dumneavoastră”;
g)	Tipul si titlul proiectului / investiţiei;
h)	Valoarea proiectului şi termenul de finalizare conform contractului de finanţare;
Dintre acestea, suma suprafeţelor ocupate de informaţiile precizate la punctele a, d, f  şi g trebuie sa fie cel puţin 25% din suprafaţa panoului.